**Falusi csoda**

Óravázlat magyar irodalom/dráma tantárgyhoz

1. **Némajáték**

* Sétáljatok a teremben zenére. Figyeljetek arra, hogy töltsétek ki az egész teret! Ha megállítom a zenét, némajátékkal jelenítsetek meg egy foglalkozást!

*(A megállítás után, mindig kiemelek egy tanulót, akit az egész csoport leutánoz.)*

1. **Fantázia tárgyjáték**

* Hoztam nektek különböző szakmákhoz kapcsolódó tárgyakat, de most nem rendeltetésszerűen fogjuk őket használni. Kíváncsi vagyok, ki tudja ötletesebben átalakítani más használati eszközzé a pék teknőjét, a fodrász fésűjét, a szabó centijét.

*(A tárgyakat kiteszem a gyerekek elé. Akit felszólítottam, bármelyiket választhatja. A cél, hogy közösen minél több funkciót találjunk ki a tárgyaknak. Pl. a teknő lehet szánkó, a fésű fűrész, a centi pedig egy nyaklánc.*

1. **Célkitűzés**

* A mai órán, egy olyan történettel fogunk megismerkedni, amelynek főszereplője egy pék. Hallgassátok szeretettel!

1. **A szöveg bemutatása, elsődleges megértésének vizsgálata kérdések segítségével**
2. **Csoportalakítás**

* Hoztam nektek találós kérdéseket, húzzatok belőlük egyet és fejtsétek meg önállóan!

Sarka van, de nem cipő,

A haja viszont ehető,

És ha már megette a javát,

Őszül ám az öregapád.

(kenyér)

Zöld vagyok tavasszal.

nyáron pedig sárga,

fehéren kerülök

malomban a zsákba.

(búza)

Vadonatúj, mégis lyukas, megfoltozzák, semmit sem ér.

(szita)

Csak becsukott szemmel láthatjuk, mi az?

(Álom)

**Ellenőrzés, megbeszélés:**

* Miyen megfejtéseket kaptatok?
* Kihez kötődnek a feladványok?
* Milyen álma volt a péknek?

*( Miután megbeszéltük a feladatot, az osztályt négy csoportra bontjuk a megfejtések alapján.)*

1. **Belső tulajdonság**

* Írjátok össze a csapatotokkal, milyen belső tulajdonságok jellemezték a péket! Indokoljátok meg, hogy az adott tulajdonság miért igaz rá!

1. **Dramatizálás**

*Kiosztom a négy csoportnak a különböző feladatokat. Miközben ötletelnek, folyamatosan megfigyelem és segítem őket. Amikor mindenki készen van, akkor a csoportok előadják a jeleneteiket az osztály előtt.*

**1. csoport**

Mutassátok be, hogyan dolgozik a pék! Megszemélyesíthetitek a tárgyakat is.

**2. csoport**

Adjatok elő egy rövid jelenetet arról, hogy hogyan vásárolnak a falu lakói a pékségben! A szerepeket és a szöveget ti határozzátok meg.

**3. csoport**

Játsszátok el, azt a napot, amikor a gazda, a favágó, a fodrász és a hentes az éhség miatt nem jól végezte a munkáját!

**4. csoport**

Hogyan képzelitek el azt a jelenetet, amikor a falu népe segített a péknek? Jelenítsétek meg!

1. **Állókép**

* Mutasd be a csoportoddal egy állóképben, a falu háláját!

1. **Megbeszélés, lezárás**

* Kerültél-e már olyan helyzetbe, hogy önzetlenül segítettél valakinek?
* Akinek segítettél hogyan reagált?
* Megköszönte, vagy természetesnek vette és nem hálálta meg?
* Milyen érzés volt?